EELNÕU

|  |
| --- |
| **O T S U S** |
|  |
| Kadrina | 25. mai 2022 nr  |
|  |
|  |
|  |
| Kadrina Vallavalitsuse struktuuri ja teenistuskohtade koosseisu kehtestamine |  |
|  |
|  |

Aluseks võttes kohaliku omavalitsuse korralduse seaduse § 22 lõike 1 punkti 36, § 22 lõike 3, avaliku teenistuse seaduse § 11 lõiked 1 ja 5 Kadrina vallavolikogu

o t s u s t a b:

1. Kehtestada alates 01. septembrist 2022 Kadrina Vallavalitsuse struktuur ja teenistuskohtade koosseis vastavalt käesoleva otsuse lisale.

2. Vallavalitsusel on õigus teha ametiasutuse struktuuris ja teenistuskohtade koosseisus muudatusi vallavolikogu poolt kehtestatud palgafondi piires.

3. Tunnistada kehtetuks Kadrina Vallavolikogu 27. jaanuari 2021 otsus nr 149 “Kadrina Vallavalitsuse struktuuri ja teenistuskohtade koosseisu kehtestamine“.

4. Otsus jõustub teatavakstegemisest.

|  |
| --- |
|  |
| (allkirjastatud digitaalselt) |
| Madis Viise |
| vallavolikogu esimees |

LISA

Kadrina vallavolikogu

25. mai 2022 otsuse nr….

 juurde

|  |  |  |
| --- | --- | --- |
| **Kadrina Vallavalitsuse teenistuskohtade koosseis** |  |  |

|  |  |  |  |  |
| --- | --- | --- | --- | --- |
| **Valdkond** | **Teenistuskoha nimetus** | **Ametnik** | **Töötaja** | **Tähtajalisus** |
|  |  |   |  |  |
|  | meediaspetsialist |   | 1 | tähtajatu |
|  | arendusspetsialist | 1 |   | tähtajatu |
| majandusosakond |   |   |   |
|  | abivallavanem | 1 |   | tähtajatu |
|  | ehitusspetsialist | 1 |   | tähtajatu |
|  | keskkonnaspetsialist | 1,0 |   | tähtajatu |
|  | maakorraldusspetsialist | 0,6 |   | tähtajatu |
|  | bussijuht |   | 1 | tähtajatu |
|  | koristaja |   | 0,7 | tähtajatu |
| sotsiaalosakond |   |   |   |
|  | sotsiaalosakonna juhataja | 1 |   | tähtajatu |
|  | lastekaitsespetsialist | 1 |   | tähtajatu |
|  | logopeed |  | 1 | tähtajatu |
|  | juhtumikorraldaja |  | 0,25 | 30.09.2023 |
|  | peretöötaja |  | 1 | tähtajatu |
|  | psühholoog |  | 1 | tähtajatu |
|  | sotsiaaltööspetsialist | 1 |   | tähtajatu |
|  | avahooldaja |  | 3 | tähtajatu |
| finantsosakond |   |   |   |
|  | pearaamatupidaja | 1 |   | tähtajatu |
|  | vanemraamatupidaja |   | 1 | tähtajatu |
|  | raamatupidaja |   | 1 | tähtajatu |
| kantselei |   |   |   |   |
|  | vallasekretär | 1 |   | tähtajatu |
|  | jurist | 1 |   | tähtajatu |
|  | kantseleispetsialist | 1 |   | tähtajatu |
|  | sekretär |   | 1 | tähtajatu |

Seletuskiri otsuse eelnõu „Kadrina Vallavalitsuse struktuuri ja teenistuskohtade koosseisu kehtestamine“ juurde.

Seletuskiri Kadrina Vallavalitsuse struktuuri muutmise juurde.

Struktuuri muudatuse ettepanek tuleneb sotsiaalvaldkonna arengu vajadustest. Pikka aega on olnud valla partneriks Mittetulundusühing KADRINA PÄEVAKESKUS, kes on osutanud eakate päevakeskuse teenust ja avahooldusteenust. Soovime ümber kujundada sotsiaalhoolekande korraldust nii, et teenuseid enam ei delegeerita. Samuti on tekkinud vajadus jätkusuutlikumalt korraldada lastega perede vajadustest tulenevaid teenuseid.

Sotsiaalosakonna struktuuri lisatakse:

1. **Avahooldaja 3 ametikohta**. Töökoha eesmärk on täisealise isiku iseseisva ja turvalise toimetuleku tagamine kodustes tingimustes, säilitades ja parandades elukvaliteeti (koduteenus). Avahooldaja abistab inimest nendes igapäevaeluks vajalike toimingute sooritamisel mida ta ise ei suuda sooritada kõrva läbita, kuid mis on vajalikud kodustes tingimustes elamiseks. Teenuse saaja peab osalema teenuse osutamise protsessis ise aktiivselt ja teenuse osutamine peab toetama abivajaja enda vastutust, aktiivsust ja võimeid iseseisvalt toime tulla.
2. **Peretöötaja ametikoht**. Töökoha eesmärk on lastekaitse spetsialisti abistamine tugiisikuna Kadrina vallas elavate lastega perede toetamisel. Peretöötaja toetab, nõustab ja juhendab perekonda probleemide lahendamisel ja igapäevaelu puudutavates küsimustes, toetades pere toimetulekut koduses keskkonnas ja väljaspool kodu vastavalt pere vajadustele.
3. **Psühholoogi ametikoht**. Töökoha eesmärk on selgitada välja valla haridusasutustes psühholoogilist abi vajavad lapsed, kavandada vajaminevad sekkumised ja nende läbiviimised, laste ja perede nõustamine ja erinevate osapoolte konsulteerimine/nõustamine lapse heaolu tagamiseks. Hetkel on sõlmitud teenuse osutamiseks käsundusleping. Psühholoogi ametikoha loomine struktuuri tagab võimaluse vajadusel sõlmida psühholoogiga tööleping. Teenuse jätkusuutlikkuse huvides on tööandja paindlikkus vajaliku spetsialisti leidmisel eeliseks.

Struktuuris muudetakse teabetoimetaja ametinimetus **meediaspetsialistiks**. **Maakorraldaja** koormus väheneb 0,8-lt 0,-6le ja **keskkonnaspetsialisti** koormus suureneb 0,8-lt 1,0-le seoses töömahu ja ametiülesannete muutumisega. Kaotatud on IT-spetsialisti ametikoht kuna oleme üle läinud IT-teenusele.

Vallavalitsuse struktuurimuudatused eelarve mahtu ei suurenda kuna lisanduvad tööjõukulud kaetakse ostetavate teenuste ja toetuste kulude vähenemise arvelt.